b"\n_START_ARTICLE_\nPou (Arbeca)\n_START_SECTION_\nDescripci\xc3\xb3\n_START_PARAGRAPH_\nS\xc3\xb3n les restes d'un pou que conserva, encara dempeus, tres pedres rectangulars de grans dimensions. Dues de les pedres estan col\xc2\xb7locades en sentit vertical i l'altre, en horitzontal, a manera de llinda i muntants d'una portada._NEWLINE_Hi ha tamb\xc3\xa9 unes grans lloses tapant el forat del pou i una altra pedra que fa de recipient i canalitzaci\xc3\xb3 de l'aigua. Als anys noranta del segle XX aquesta estructura era imperceptible, ja que una gran figuera n'amagava la totalitat del pou.\n_START_SECTION_\nHist\xc3\xb2ria\n_START_PARAGRAPH_\nEls Vilars era el jaciment arqueol\xc3\xb2gic m\xc3\xa9s important del terme d'Arbeca. Ara resta pr\xc3\xa0cticament destru\xc3\xaft, nom\xc3\xa9s se'n conserva aquest pou. Tamb\xc3\xa9 s'hi ha trobat cer\xc3\xa0mica ib\xc3\xa8rica i preromana -molta decorada-, molins petits pel gra i altres restes que, degut a les successives llaurades dels camps, s'han destrossat."